Στεφανία (ταινία)

Το ***Στεφανία*** (εναλλακτικοί τίτλοι ***Η Στεφανία***, ***Η Στεφανία στο αναμορφωτήριο*** και *Stefania*) είναι  ελληνική δραματική ταινία του 1966 της Φίνος Φιλμ σε σενάριο και σκηνοθεσία Γιάννη Δαλιανίδη.

## Πλοκή

Η Στεφανία (Ζωή Λάσκαρη), ένα όμορφο κορίτσι, ζει με τη μητέρα και τον πατριό της, με τον οποίο αποκτά την πρώτη ερωτική της εμπειρία. Από τότε, η Στεφανία παίρνει τον άσχημο δρόμο και εκμεταλλεύεται την ομορφιά της για να αποκτήσει μια πλούσια ζωή, όταν την πιάνει η αστυνομία και οδηγείται στο αναμορφωτήριο (επειδή τα διέπραξε όλα αυτά ενώ ήταν ακόμα ανήλικη), όπου η ζωή είναι αφόρητη λόγω της αυταρχικής διευθύντριας και της δεσμοφύλακα. Η μόνη τρόφιμος με την οποία έχει φιλικές σχέσεις είναι μια νεαρή Εβραία, η Εσθήρ.

Από την πρώτη στιγμή, προσπαθεί να αποδράσει, μέχρι που έρχεται στο ορφανοτροφείο ο Γιώργος Δαπόντες, ένας γιατρός για τον οποίο η Στεφανία έτρεφε έρωτα από μαθήτρια, όταν είχε κουράρει τη μητέρα της. Κατά συνέπεια, δεν αποδρά, αλλά αναλαμβάνει καθήκοντα βοηθού στο ιατρείο του Δαπόντε. Με σκοπό να του εξηγήσει πώς κατέληξε να μπει στο αναμορφωτήριο, του γράφει ένα γράμμα. Όταν εκείνος το διαβάζει, συγκλονίζεται από τα όσα έχουν συμβεί στην κοπέλα, τη συμπονά και της ζητά να γίνει γυναίκα του και να φύγουν από το αναμορφωτήριο. Στη συνέχεια, όμως, ο Αρμάγος, ο φύλακας του αναμορφωτηρίου, της επιτίθεται με σκοπό να τη βιάσει. Η Στεφανία καταφέρνει να τον απωθήσει και φεύγει πηγαίνοντας να βρει τον Δαπόντε.

Στο τέλος που γυρίστηκε για την εναλλακτική εκδοχή της ταινίας, ο Αρμάγος σκοτώνει τη Στεφανία, πριν εκείνη προλάβει να ξεφύγει.

## Διανομή ρόλων
*Ζωή Λάσκαρη .... Στεφανία Καραλή**'
*[[Σπύρος Φωκάς]] .... δρ Γιώργος Δαπόντες**'
*Τασσώ Καββαδία... διευθύντρια**'
*[[Σπύρος Καλογήρου]] .... Αρμάγος 
*[[Ηρώ Κυριακάκη]]... σύζυγος του Αρμάγου
*[[Βύρων Πάλλης]]... Μάνος**'
*Κάκια Παναγιώτου... μητέρα της Στεφανίας**'
*[[Δέσπω Διαμαντίδου]] .... δεσμοφύλακας**'
*Ειρήνη Κουμαριανού... δεσμοφύλακας 
*Λευτέρης Βουρνάς... οδηγός προμηθειών
*Νόρα Βαλσάμη... Εσθήρ
*Σπύρος Κωνσταντόπουλος... δρ Μάρκογλου
*Σούλα Αθανασιάδου... αδελφή Μαρία
*Ρένα Χριστάκη... τρόφιμος
*Βαγγέλης Πλοιός... Πέτρος
*Δημήτρης Μπισλάνης... αστυνόμος

## Παραγωγή
Η *Στεφανία* βασίζεται στο μυθιστόρημα "Η Στεφανία στο αναμορφωτήριο" της Νέλλης Θεοδώρου.

Η ταινία πρωτοπροβλήθηκε στις 27 Σεπτεμβρίου 1966 στο Φεστιβάλ Κινηματογράφου Θεσσαλονίκης 1966, όπου συμμετείχε εκτός συναγωνισμού. Στις κινηματογραφικές αίθουσες πρωτοβγήκε στις 9 Ιανουαρίου 1967. Κόβοντας 438.186 εισιτήρια, κατατάχθηκε στην 7η θέση ανάμεσα σε 117 ταινίες της ίδιας σεζόν.  Κυκλοφόρησε και με τη μορφή ντιβιντί στις 15 Μαρτίου 2006. 

Κατά την πρώτη προβολή η ταινία είχε χαρακτηριστεί αυστηρώς ακατάλληλη, λόγω των ιδιαίτερα τολμηρών για την εποχή σκηνών.  Στην ταινία αυτή γυρίστηκαν δύο φινάλε, ένα τραγικό (όπου ο Αρμάγος μην μπορώντας να αντέξει την ιδέα της αποχώρησης της Στεφανίας μετά τις προόδους που του είχε κάνει και τις οποίες σκέφτεται συνεχώς, την κυνηγάει σε ένα χωράφι και τη στραγγαλίζει, σε μια κρίση απελπισίας και απογοήτευσης) που προβλήθηκε κατά την πρώτη προβολή στην Αθήνα, και ένα αίσιο, που έπαιξε στην επαρχία και το εξωτερικό.

## Παραπομπές


## Εξωτερικοί σύνδεσμοι
* Η Στεφανία στο 90lepta 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες